open-index/open-wikipedia-markdown huggingface dataset:
Toni Stuart

**Toni Stuart** (gebore op 21 Januarie 1983) is 'n Suid-Afrikaanse skrywer en digter. Sy is bekend vir haar digkuns, skryfstukke en optredes. Sy poog om ander aan te moedig om hul eie stem te vind deur kreatiewe werkswinkels aan te bied wat hulle inspireer.

## Lewensloop 
Stuart het gedigte begin skryf op 15-jarige ouderdom. Sy het grootgeword in Athlone, 'n voorstad van Kaapstad. Selfs van 'n jong ouderdom af, het haar werk belangstelling getoon in die probleme rondom sosiale ongelykheid. Nadat sy hoërskool klaargemaak het, het sy Joernalistiek studeer by CPUT vanaf 2001 tot 2003.

In 2002 was sy gekies as een van 'n klompie mense om deel te neem in die Afrika/Europese Verhoudingsuitruilprogram met Fonty's Hogescholen Joernalistiek in Tilburg, Nederland. Aanvanklik het Toni as 'n joernalis gewerk and as ontwikkelaar van die jeug in die nie-regeringsorganisasie sector. Sy volg tans haar passie vir digkuns voltyds.

## Invloede 
Toni Stuart word geïnspireer deur digters soos Janet E. Aalfs, Audre Lorde, Anis Mojgani, Jacob Sam-La Rose, Gabeba Baderoon, Antjie Krog, Lemn Sissay, Kelwyn Sole, Rustum Kozain, D'bi Young, Diana Ferrus, en Mary Oliver. Sy verg musikale aanmoediging van musikante soos John Mayer, Miles Davis, Kyle Shepherd, Arvo Pärt, Jenni Thompson, Gregory Porter, Damien Rice, en Rachmaninov. Verdere inpsirasie put sy van visuele kunstenaars soos Burning Museum, Ernestine White, Firdous Hendricks, Anthony Gormley, en Shantell Martin. Haar vroulike rolmodelle is Malika Ndlovu, Tina Schouw, en Shelley Barry.

## Mylpale 
Toni Stuart word ook geken as 'n werkswinkel fassiliteerder. Sy het al gewerk met 'n aantal skole, NGOs en die Institute for Justice and Reconciliation.

## Verwysings
Latynse Wikipedia

Die **Latynse Wikipedia** is die Latynse uitgawe van Wikipedia, 'n gratis aanlynensiklopedie en het tans ongeveer   artikels, en is die  grootste Wikipedia.
Burgermonument, Burgersdorp

[duimnael|300px|Die [Eerste Taalmonument (links) en die Burgermonument (regs) in Burgersdorp, Oos-Kaap, Suid-Afrika]]

Die **Burgermonument** is 'n monument van twee Boerekrygers in Burgersdorp in die Oos-Kaap, Suid-Afrika. Die monument gedenk die slag van Stormberg wat op op 10 Desember 1899 tydens die Tweede Vryheidsoorlog plaasgevind het. 'n Aantal van die dorp se inwoners het in die slag omgekom. Die monument is in 10 Januarie 1908 onthul en die seremonie is deur twee Boere-generaals, Koos de la Rey en C.F. Beyers, bygewoon.

Die monument is op 2 Junie 2015 gevandaliseer en met groen verf bemors. Die Eerste Taalmonument, wat langs die Burgermonument op Burgerplein staan, is nie beskadig nie.

## Verwysings
Vlag van Maledive

Die **nasionale vlag van Maledive** is op 25 Julie 1965 amptelik in gebruik geneem. Die vlag vertoon ’n groen baan met ’n dik rooi fraiing reg rondom en ’n wit sekelmaan in die middel van die vlag.

## Simboliek 
Die rooi fraiing stel die dapperheid van die volk se helde en hul gewilligheid om hul laaste druppel bloed ter verdediging van hul land te stort, voor. Die groen stel vrede en voorspoed voor. Die wit sekelmaan stel ’n staat van verenigde Islamitiese geloof voor.

## Ontwerp 
Die fraiing is die helfte so dik soos die hoogte van die groen reghoek. Die wit sekelmaan is reg in die middel van die groen reghoek.

350px|senter|Konstruksietekening

## Geskiedenis 
Die eerste vlag van die Maledive het bestaan uit ’n eenvoudige rooi baan. Later is ’n vertikale baan in swart en wit afwisselend aan die vlagpaalkant toegevoeg wat die *Dhandimathi* genoem is.

Hierdie weergawe van die vlag is gebruik tot vroeg in die 20ste eeu toe Abdoel Madjeed Didi ’n sekelmaan tot die vlag toegevoeg het. Terselfdertyd is ’n afsonderlike staatsvlag gemaak waarvan die sekelmaan op ’n groen reghoek was. Hierdie veranderinge is iewers tussen 1926 en 1932 aangebring tydens Abdoel Madjeed se termyn as Eerste Minister.

In 1953 het Maledive ’n republiek geword, wat uitgeloop het op verandering van die vlag. Die nasionale vlag is laat vaar en die sekelmaan op die staatsvlag is vertikaal omgekeer. In 1954 is die Sultanaat herstel maar die vlag het onveranderd gebly. Moehammaf Fareed Didi het besluit om eerder ’n nuwe vlag spesifiek vir die Sultan te skep met ’n vyfpuntige ster langs die sekelmaan. ’n Weergawe van hierdie vlag word vandag nog as die Presidensiële Standaard gebruik.

Toe die Maledive in 1965 onafhanklikheid verkry het is die baan in swart en wit aan die vlagpaalkant verwyder.

Lêer:Earliest Flag of the Maldives.svg|  Vroegste vlag van Maledive
Lêer:Flag of the Maldives until 1903.svg|  Vlag van Maledive, tot 1903
Lêer:Old National Flag of the Maldives.svg|  Vlag van Maledive, ±1926 tot 1953
Lêer:Old State Flag of Maldives.svg|  Vlag van Maledive Eilandprotektoraat, ±1926 tot 1935
Lêer:Flag of the Maldives 1953.svg|  Vlag van Maledive Eilandprotektoraat, 1953 tot 1965
Lêer:Flag of the Sultan of The Maldives.svg|  Standaard van die Sultan, 1954 tot 1965
Lêer:Flag of the President of Maldives.svg|  Standaard van die Sultan, 1965 tot 1968
Lêer:Flag of the United Suvadive Republic.svg|  Vlag van die wegbreek Verenigde Republiek Suvadiva, 1959 tot 1963

## Ander vlae 

Lêer:Flag of the President of Maldives.svg|  Presidensiële standaard van Maledive sedert 1968
Lêer:Standard of the Prime Minister of the Maldives.svg| Standaard van die Eerste Minister van Maledive

## Sien ook 
## Verwysings 
## Eksterne skakels 
*  Maledive by *Flags of the World*.
*
Oeigoers

:*Hierdie artikel handel oor die taal. Vir die etniese groep, sien Oeigoere.*

**Oeigoers** (ئۇيغۇرچە, *Uyghurche*, Уйғурчә, [ʊjʁʊrˈtʃɛ] of ئۇيغۇر تىلى, *Uyghur tili*, Уйғур тили, [ʊjˈʁʊr tili]) is 'n Turkiese taal wat deur sowat 10,4 miljoen mense in Kasakstan en die Volksrepubliek China gepraat word. Dit is die amptelike taal van die outonome gewes Xinjiang in die Volksrepubliek China en word veral deur Oeigoere gepraat. Daarbenewens word Oeigoers deur ander etniese groepe in Xinjiang as *lingua franca* gebruik. Oeigoers is verwant aan Oesbekies, die mees verspreide taal in Sentraal-Asië. Dit is die vyfde mees gesproke Turkiese taal naas Turks, Azerbeidjans, Oesbekies en Kasaks.

[duimnael|links|Etniese kaart van [Sentraal-Asië]]
duimnael|links|Die woord "Uyghur" geskryf in die Arabiese alfabet
Oeigoers is die enigste amptelik erkende taal binne die Volksrepubliek China wat met 'n gemodifiseerde Arabiese alfabet geskryf word. Soms word nog die Latynse en die Cyrilliese alfabette gebruik, veral deur Oeigoere in die lande van Sentraal-Asië en die diaspora in Westerse lande.

## Verwysings 
## Eksterne skakels 
*
Niel Marais

**Daniel Rudolf Marais** (gebore 21 Januarie 1992, Bloemfontein) is 'n Suid-Afrikaanse rugbyspeler wat in die Superrugbyreeks vir die Cheetahs, en in Japan vir die Yamaha Júbilo-span op losskakel speel. 

## Loopbaan 
### Jeug 
Marais het die Vrystaat vir die eerste keer in 2005 verteenwoordig toe hy deel was van die o/13-Cravenweekspan. Hy het die Vrystaatse o/19-span in 2010 en 2011 verteenwoordig in die provinsiale toernooi, waar hy hoofsaaklik heelagter gespeel het. Hy het in 2011 124 punte aangeteken in die kompetisie wat die derde meeste in die kompetisie was.  Hy het in 2012 en 2013 die Vrystaatse o/21 hoofsaaklik op senter uitgedraf.

### Vrystaat Cheetahs 
Marais is in 2013 in die Vrystaat se Vodacombekerspan ingesluit en het sy seniordebuut gemaak toe hy in die eerste wedstryd van die seisoen teen die SWD Arende in George uitgedraf het; ’n wedstryd wat die Vrystaat met 31–8 gewen het.  Hy het in ses wedstryde van daardie seisoen gespeel.

In 2014 is hy aangewys as kaptein van die Vodacombekerspan en het 41 punte in ses wedstryde aangeteken.  Hy het sy eerste drie gedruk in die eerste wedstryd van die seisoen, weer teen die SWD Arende en het 'n verdere 10 punte met die stewel aangeteken.

### Griekwas 
In Mei 2014 het Marais hom op 'n tweemaandekontrak by die Griekwas aangesluit vir die kwalifiserende wedstryde van die 2014 Curriebekerseisoen.

## Eksterne skakels 
*

## Verwysings
Soendanees

: *Hierdie artikel handel oor die taal in Suidoos-Asië. Vir die etniese groep, sien Soendanese.*

**Soendanees** (ᮘᮞ ᮞᮥᮔ᮪ᮓ, *Basa Sunda*; letterlik: "taal van Soenda") is 'n Maleis-Polinesiese taal wat in Suidoos-Asië in die westelike derde van die eiland Java van Indonesië gepraat word. Die taal word tans deur sowat 34 miljoen mense gepraat, hoofsaaklik Soendanese, omtrent 15% van Indonesië se totale bevolking, en is daarmee na Indonesies/Maleis en Javaans die derde belangrikste taal van Indonesië, maar geniet nie ampstaalstatus nie.

duimnael|links|Verspreiding van tale op die eilande Java, Bali en Madoera in Indonesië
duimnael|links|Aksara Sunda (Soendanese skrif)
Soendanees is verwant aan Balinees, Bandjarees, Chamorro, Indonesies/Maleis, Javaans, Madoerees, Minangkabau en Palauaans. Dit is ietwat minder verwant aan Filippynse tale soos Cebuano en Tagalog (Filippyns) en het daarnaas nog 'n los verbintenis met Malgassies in Madagaskar.

Soendanees word soms as 'n dialek van Maleis beskou, maar dit word nie algemeen aanvaar nie, hoewel die Maleise taal 'n groot invloed op Soendanees uitgeoefen het. Dit word met die Latynse of die Arabiese alfabet geskryf. Vroeër is ook die Javaanse skrif, 'n Brahmi-skrif uit die Indiese skriffamilie, gebruik. Dit is verwant aan die Balinese skrif van die Balinese taal.

## Verwysings 
## Eksterne skakels
Tibettaans

: *Hierdie artikel handel oor die taal. Vir die etniese groep, sien Tibettane.*

duimnael|links|Die woord "ལྷ་སའི་སྐད་" in Tibettaanse skrif
**Tibettaans** (ལྷ་སའི་སྐད་ ''lha-sa'i skad'') is 'n Tibeto-Birmaanse taal wat deur sowat 1,2 miljoen mense in Tibet (Volksrepubliek China), Bhoetan, Nepal en Indië gepraat word. Tibettaans is die amptelike taal van die outonome gewes Tibet en is verwant aan Dzongkha, die amptelike taal van Bhoetan. Tibettaans word in die Tibettaanse skrif geskryf, 'n Brahmi-skrif uit die Indiese skriffamilie. Vir die transliterasie van die Tibettaanse skrif word oorwegend die Wylie-transliterasie gebruik.

## Verwysings 
## Eksterne skakels 
*
Hippidion

***Hippidion*** (wat "klein perd" beteken) was ’n perd wat tydens die Pleistoseen, sowat 2&nbsp;miljoen tot 10&nbsp;000 jaar gelede, in Suid-Amerika voorgekom het.

## Evolusie 
[duimnael|links|210px|’n Skelet in die Natuurhistoriese Museum in [Londen.]]
*Hippidion* is eers beskou as ’n afstammeling van *Pliohippus*, perde wat sowat 2,5&nbsp;miljoen jaar gelede na die Suid-Amerikaanse kontinent gemigreer het. Onlangse DNS-toetse dui egter daarop *Hippidion* is lid van die lewende genus *Equus* en veral naby verwant aan wilde perde, *Equus ferus*. 10&nbsp;000 tot 12&nbsp;000 jaar gelede in dié streek voorgekom het. Perde is daarna eers weer in die 16de eeu deur die mens na Suid-Amerika gebring.

## Beskrywing 
Die perd was by sy skouers sowat 1,4&nbsp;m hoog en het baie soos ’n donkie gelyk. Uit die delikate struktuur van die neusbene lyk dit of *Hippidion* apart van perdespesies in Noord-Amerika ontwikkel het.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Meiolania

***Meiolania*** ("klein swerwer") is ’n genus van die skilpad uit die Oligoseen tot die Holoseen wat sowat 2&nbsp;000 jaar gelede uitgesterf het.

## Beskrywing 
duimnael|links|220px|*M. platyceps* van voor.
Die vorm van *Meiolania* se skedel was ongewoon, met baie knop- en horingagtige uitsteeksels. Twee groot horings het na die kante gewys en daarom is die totale breedte van die skedel 60&nbsp;cm. Dit sou die dier verhinder het om sy kop heeltemal in sy dop te trek. Die stert is deur gepantserde ringe beskerm en het doringagtige uitsteeksels op die punt gehad. 

Die skilpad was taamlik groot: sowat 2,5&nbsp;m lank. Dit was die tweede grootste bekende skilpad – net *Megalochelys atlas* van Asië, wat in die Pleistoseen voorgekom het, was groter. *Meiolania* het in Australië, Lord Howe-eiland, Nieu-Kaledonië en Vanuatu voorgekom.

Die dier was ’n plantvreter. Omdat oorblyfsels wat in 1925 bekend was, naby strande ontdek is, is geglo dit was ’n seeskilpad. Dit is egter nou bekend dat *Meiolania* op land voorgekom het.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Amerikaanse leeu

Die **Amerikaanse leeu** (*Panthera leo atrox* of *P. atrox*) is ’n leeu van die familie Felidae wat tydens die Pleistoseen-epog  (340&nbsp;000 tot 11&nbsp;000 jaar gelede) endemies aan Noord-Amerika en noordwestelike Suid-Amerika was. Genetiese studies het getoon dit was ’n susterlyn van die Asiatiese grotleeu, *Panthera leo spelaea*. 

## Beskrywing 
duimnael|links|’n Skelet van die Amerikaanse leeu.
Die Amerikaanse leeu is een van die grootste katspesies wat al bestaan het – effens groter as die primitiewe grotleeu van die vroeë Middel-Pleistoseen, *P. leo fossilis*, en sowat 25% groter as die moderne Afrika-leeu.

Dit het vermoedelik in Noord-Amerika ontstaan en later na Suid-Amerika gemigreer. Sy lengte sonder sy stert was na raming 1,6 tot 2,5&nbsp;m en sy skouerhoogte sowat 1,2&nbsp;m. Volgens ’n onlangse studie het mannetjies tussen sowat 256 en 351&nbsp;kg geweeg.

Omtrent 100 fossiele van die dier is in Los Angeles ontdek. 

In sommige gebiede het die Amerikaanse leeu in baie koue toestande geleef. Hulle het waarskynlik in grotte teen die koue geskuil en hul lêplekke met gras en blare bedek, soos die Siberiese tier.

Die spesie het dieselfde tyd as baie ander diere tydens die Kwartêre Uitwissing uitgesterf, moontlik omdat baie van hul prooi verdwyn het. Menslike jagters kon ook daartoe help bydra het.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Gietwerk

[duimnael|Gesmelte metaal word in 'n [gietvorm in gegiet]][duimnael|Beton word gegiet vir die [fondasie van 'n gebou ]]
[duimnael|'n Klip gietvorm uit die [bronstydperk vir die giet van spies-koppe.]]
[duimnael|Antieke Griekse gietvorms, wat gebruik was vir die vervaardiging van [standbeeldjies.]]

**Gietwerk** is 'n produksieproses waarby 'n vloeibare materiaal in 'n gietvorm getap word met die doel om te stol en permanent die vorm van die gietvorm aan te neem. Die resultaat van die gietwerk proses word die **gietstuk** genoem. Verskeie tipes materiale word gegiet en kan in twee hoof afdelings opgedeel word:
* Eerstens is die geval waarby 'n materiaal (gewoonlik metale) gesmelt word in 'n smeltoond en dan word dié warm vloeistof in 'n gietvorm in getap.
* Tweede is waar bv. 'n epoksie of beton in 'n vorm gelaat word om te verhard. Dit word ook **koue gietwerk** genoem.

## Gietmetodes 
### Tydelike en afskryfbare gietmetodes 
Sekere gietmetodes waarvan die gietstuk slegs 'n klein hoeveelheid kere gebruik kan word (self eenmalig in sekere gevalle), word na verwys as tydelik of afskryfbare metodes. Die metodes is gewoonlik goedkoper as permanente gietmetodes maar is slegs ekonomies haalbaar as die aantal eenhede wat vervaardig moet word relatief klein is. Een van die voordele van tydelike en afskryfbare gietmetodes bo permanente oplossing is dat komplekse voorwerpe gemaak kan word omdat die gietvorm gebreek kan word.

### Permanente gietmetodes 
Permanente gietmetodes bestaan uit 'n gietstuk wat oor en oor gebruik kan word. Permanente gietmetodes is in vergelyking met tydelike gietmetodes baie duurder maar kan ekonomies haalbaar wees as die aantal eenhede wat geproduseer moet word baie groot is. Die produksietempo van permanente gietmetodes is baie meer as die van tydelike gietmetodes. Proses is relatief dieselfde as die van sand gietwerk maar die gietvorm word gewoonlik van staal met hoë koolstofinhoud, gegote yster of 'n vuurvaste materiaal gemaak.

## Bronnelys 
* **Gietvorm** – Die *houer* waarin die vloeibare materiaal in gegiet word. Dit het die inverse vorm van die gewenste gietstuk.
* **Matrys** – 'n Ouer sinoniem vir gietvorm maar word steeds in sekere gevalle gebruik om te onderskei tussen verskillende gietprosesse.
* **Gietstuk** – Die produk wat gelewer word deur 'n gietproses.
* **Koue gietwerk** – 'n Gietproses waar die materiaal nie gesmelt word nie maar net gestol laat word bv. beton en gips

## Verwysings
Hyundai H-100

Die **Hyundai H-100** is 'n bakkie wat sedert 1977 deur die Suid-Koreaanse vervaardiger Hyundai gebou word.
Mitsubishi L300

Die **Mitsubishi L300** of **Mitsubishi Delica** is 'n reeks bakkies en veeldoelvoertuie (MPVs) wat sedert 1968 deur Mitsubishi Motors gebou word. Die het verskillende name in vele markte oor die wêreld gedra, bv. as die **Ford Husky** in Suid-Afrika.
Nissan Vanette

regs|250px
regs|250px

Die **Nissan Vanette** was 'n minibus/ligte paneelwa van Nissan wat ook onder die Datsunmerk as die **Datsun C20** in Japan en Noord-Amerika verkoop is.

Tweewieldryf- sowel as vierwieldryfmodelle is geproduseer, met handrat, outomaties, vloer- en kolomskuifopsies wat beskikbaar was. Nadat dit nie meer vir die Japannese mark geproduseer is nie, was dit steeds beskikbaar in ander markte oor die wêreld, bv. Maleisië.

Toe produksie finaal gestaak is in 2010, is dit vervang deur die Nissan NV200.
Reuse-akkedis

Die **reuse-akkedis** (*Megalania prisca* of *Varanus priscus*) is ’n baie groot uitgestorwe akkedis. Hulle het tydens die Pleistoseen in Suid-Australië voorgekom. Dit lyk of hulle tussen 40&nbsp;000 jaar gelede uitgesterf het. Die heel eerste inwoners van Australië kon hulle dalk teengekom het.

## Taksonomie 
duimnael|links|'n Voorstelling van die reuse-akkedis.
duimnael|links|Twee ramings van die grootte van die reuse-akkedis in vergelyking met dié van lewende likkewane en die mens.

Die naam *Megalania prisca* ("antieke groot swerwer") is in 1859 deur sir Richard Owen aan die dier gegee vanweë sy aardse natuur. wat alle lewende likkewane insluit. Omdat die geslag van die genera *Megalania* en *Varanus* onderskeidelik vroulik en manlik is, wissel die spesienaam ook daarvolgens tussen *prisca* (vroulik) en *priscus* (manlik).

## Beskrywing 
Die gebrek aan volledige skelette wat ontdek is, maak dit moeilik om die presiese grootte van die reuse-akkedis te bepaal. In 2002 het Stephen Wroe voorgestel die *Megalania* was hoogstens 4,5&nbsp;m lank, met ’n gewig van sowat 331&nbsp;kg, terwyl gemiddelde mates 3,5&nbsp;m en 97 tot 158&nbsp;kg was. In 2009 het Wroe en ander navorsers die mates weer verhoog tot minstens 5,5&nbsp;m en 575&nbsp;kg.

Die reuse-akkedis bly egter die grootste bekende aardakkedis. Gemeet aan sy grootte, het dit waarskynlik jag gemaak op medium- tot groot diere, insluitende ander akkedisse, en klein soogdiere, sowel as voëls en hul eiers en kuikens. Die lyf en ledemate was stewig en die skedel groot, met ’n klein kam tussen die oë.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Datsun 510

Die Japannese **Datsun Bluebird 510** is as die **Datsun 1600/1800** in Rosslyn naby Pretoria, Suid-Afrika gebou van 1969 tot 1974.

Die motor was beskikbaar as 'n 1600 deluxe, 1600 SSS sedan, 1600GL, 1600GL SSS and 1800GL SSS. Hulle het almal onafhanklike agtervering gehad, en die SSS was bykomend met tweelingvergassers toegerus. Hierdie motors was baie gewild vir motorsport in Suid-Afrika, veral vir tydrenne, weens hulle goeie suspensie.

## Enjins 
*1.3 L Nissan L13 inlynviersilinder
*1.3 L Nissan J13 inlynviersilinder
*1.4 L Nissan L14 inlynviersilinder
*1.5 L Nissan J15 inlynviersilinder
*1.6 L Nissan L16 inlynviersilinder
*1.8 L Nissan L18 inlynviersilinder

Lêer:1970 Datsun 510 (5080449677).jpg|1970 Datsun 510 2-deur 
Lêer:Datsun 1600 (14951295867).jpg|Datsun 1600 4-deur (510)
Lêer:Datsun Bluebird Coupe (510) 001.JPG|Datsun Bluebird SSS koepee (510)
Lêer:Datsun_Bluebird_510_003.JPG|1970 Datsun Bluebird Safariwenner

## Verwysings
Metapedia

**Metapedia** is 'n veeltalige, ver-regse, elektroniese, wiki-tipe ensiklopedie wat beweer dat dit op kultuur, kuns, wetenskap, filosofie en politiek fokus. Dit bevat wit nasionalistiese, Neo-Nazi, en ver-regse standpunte.

## Geskiedenis 
Die Sweedse Metapedia is op 26 Oktober 2006 deur Anders Lagerström begin. Die Engelse weergawe is in 2007, en die Nederlandse weergawe in 2011 van stapel gestuur.

## Taaluitgawes 
Sedert 3 Desember 2006 word Metapedia in verskeie tale bedryf. Daar is sedert 4 Junie 2015 reeds sestien taaluitgawes met meer as 200 artikels. Van die taaluitgawes met die meeste artikels sluit in:

# Hongaarse Metapedia (147&nbsp;649)
# Duitse Metapedia (53&nbsp;246)
# Engelse Metapedia (13&nbsp;832)
# Sweedse Metapedia (10&nbsp;233)
# Spaanse Metapedia (8&nbsp;985)
# Estniese Metapedia (2&nbsp;671)
# Kroatiese Metapedia (2&nbsp;524)
# Roemeense Metapedia (2&nbsp;392)
# Franse Metapedia (1&nbsp;859)
# Portugese Metapedia (1&nbsp;609)
# Slowaakse Metapedia (935)
# Griekse Metapedia (850)
# Tsjeggiese Metapedia (671)
# Noors (Bokmål) Metapedia (600)
# Nederlandse Metapedia (407)
# Deense Metapedia (243)

## Verwysings 
## Eksterne skakels 
* metapedia.org - Metapedia se tuisblad
Pandora (mitologie)

duimnael|352x352px|Pandora, geskilder deur John William Waterhouse (1896)

**Pandora** (Oudgrieks: Πανδώρα; haar naam kan sowel "draer van alle gawes" as "skenker van alle gawes" of "albegaafde" beteken) is in die Griekse mitologie die naam van die eerste vrou, wat Hefaistos uit water en aarde gevorm het. Zeus het haar aan die sterflinge gestuur as straf nadat Prometeus vuur van die gode gesteel het om die mense uit hul ongelukkige toestand te verlos.

## Die mite 
Prometeus en sy broer Epimeteus het van Zeus die opdrag gekry om die mens te maak. Hulle het dan ook die man gemaak, maar omdat die man so ongelukkig is, steel Prometeus 'n brandende fakkel van Olimpus en skenk so aan die mens vuur. Vir Zeus is hierdie verraad so erg dat hy die mensdom swaar straf. Om Prometeus en Epimeteus nie te beledig nie, doen hy dit nie regstreeks nie. Hy beveel Hefaistos om uit klei 'n vrou te vorm met die naam Pandora. Daarna word al die goeie gawes deur die gode aan haar geskenk. Atena gee haar intelligensie, talent en maniere en klee haar in die mooiste, kleurryke klere. Afrodite gee haar die skoonheid van 'n godin. Die ander gode gee haar goud en steek blomme in haar hare. Die laaste god, Hermes, gee haar spraak en plant skaamtelose gedagtes en 'n bedrieglike aard in haar wese. So kry sy 'n eienskap wat geen enkele andere sterfling het nie: nuuskierigheid.

Zeus skenk haar aan Prometeus, maar hy weet 'n geskenk van die gode bly nie sonder gevolge nie en wys haar van die hand. Hy raai sy broer Epimeteus aan om dit ook te doen. Zeus laat Hermes haar daarna na Epimeteus bring. Ondanks Prometeus se waarskuwing neem hy haar as vrou. Zeus skenk die paar ook 'n kissie wat alle boosheid en lyding bevat. As die kissie geslote bly, kan dit niemand tref nie. Pandora kan egter nie haar nuuskierigheid bedwing nie en maak die kissie oop. So kom alle rampe, siektes en bekommernisse toe te voorskyn en versprei oor die aarde, en bring aan die mens se kommerlose bestaan 'n einde. 

Pandora wou nog gou die deksel toeklap, maar slegs die hoop het nog in die kissie agtergebly. Vandaar dat onder die hewigste rampe wat die mense op aarde teister, slegs nog die hoop oorbly. Volgens 'n ander, pessimistiese weergawe is die hoop egter die enigste ding wat die mens bly ontwyk. 'n Derde interpretasie impliseer dat die hoop self ook 'n vergiftigde geskenk was. Hoop op iets anders is immers om nie te aanvaar wat op die oomblik hier gebeur nie.

Pandora skenk aan haar eggenoot verskeie dogters: Profasis, die godin van verskonings, Metameleia, die godin van berou, en Pirra, wat later die eggenote van Deukalion sou word.
Timothy Eaton

**Timothy Eaton** (* Maart 1834 in Clogher naby Ballymena, graafskap Antrim, Ierland; † 31 Januarie 1907 in Toronto, Kanada) was 'n Kanadese sakeman van Presbiteriaanse Ulster-Skotse afkoms wat bekendheid verwerf het as die stigter van T. Eaton Co. Ltd., Kanada se grootste afdelingswinkelketting wat op sy hoogtepunt winkels dwarsoor die land bedryf en kantore in oorsese wêreldstede soos Londen en Parys geopen het.

Eaton was die vierde seun van John Eaton, 'n pagboer in Ulster (tans Noord-Ierland) en sy vrou Margaret Craig. Nadat hy 'n opleiding as verkoper in 'n Ierse winkel ontvang het, het Eaton sy twee ouer broers gevolg en hom in 1854 in Kanada gevestig waar hy 'n tyd lank in 'n winkel in Bo-Kanada gewerk het. Twee jaar later het hy saam met sy broer James 'n klein winkel in Kirkton, 'n nedersetting in die Huron Tract-streek van Suidwes-Ontario, geopen. Die onderneming is in 1860 na St Mary's naby Stratford verskuif.
duimnael|links|Eaton se herfs-en-winter-katalogus van 1905/1906
Eaton was bewus van die omwenteling wat in die destydse kleinhandelbedryf aan die gang was en vol van idees hoe hy self voordeel kon trek uit dié veranderinge. In 1869 het hy sy eie winkel op die sidwestelike hoek van Yonge- en Queenstraat, Toronto geopen waar hy 'n reeks nuwe verkoopmetodes met sukses ingevoer het, waaronder verkope teen vaste pryse en kontant in teenstelling met ouer handelspraktyke waarin kredietkope, ruilhandel en prysonderhandelinge 'n sentrale rol gespeel het. 

Sy tweede doelwit was om die diensvoorwaardes en werksomstandighede van sy personeel te verbeter. In die laat 1880's was vaste sluitingstye om ses uur saans tussen Maandag en Vrydag en teen middag op Saterdae reeds 'n vaste instelling in Eaton se onderneming. Hy het daarnaas vir 'n aangename werksomgewing met soveel as moontlik natuurlike lig en vars lug gesorg.

In 1884 het Timothy Eaton begin om sy handelsware ook per katalogus te bemark sodat bewoners van afgeleë boerderygemeenskappe vir die eerste keer toegang tot 'n wye verskeidenheid verbruikersgoedere gekry het. Binne enkele jare was Eaton se katalogusse in die meeste Kanadese huishoudings te vinde. Toe Eaton in 1907 in die ouderdom van 72 in Toronto oorlede is, het sy handelsonderneming meer as 9&nbsp;000 werknemers in sy winkels in Toronto en Oshawa in diens gehad. Dwarsoor die wêreld is kantore gevestig om goedere in te koop.

In die laat 20ste eeu het Eaton's se bestuur moeilikhede ondervind om betyds by nuwe ontwikkelinge in die kleinhandelsbedryf aan te pas en in 'n veranderde ekonomiese klimaat op koers te bly, terwyl ook wanbestuur 'n rol by die onderneming se agteruitgang gespeel het. In 1999 het Kanada se suksesvolste kleinhandelreus bankrot gespeel. 

## Verwysings
Kia Rio

Die **Kia Rio** is 'n (subkompakte) superminimotor wat sedert 2000 deur die Suid-Koreaanse motorvervaardiger Kia vervaardig word.

## Galery 

Lêer:Kia Rio 3 door (front quarter).jpg|Kia Rio UB 3-deur luikrug (Europa)
Lêer:2012 Kia Rio EX hatchback -- 12-23-2011.jpg|2012 Kia Rio EX 5-deur (VSA)
Lêer:2012 Kia Rio SX sedan -- 06-28-2012 front.JPG|2012 Kia Rio (VSA)
Lêer:2012 Kia Rio SX sedan -- 06-28-2012 rear.JPG|2012 Kia Rio (VSA)
Lêer:Kia K2 QB sedan 01 China 2012-05-01.jpg|Kia K2 (China) & Kia Rio sedan (Rusland)
Lêer:Kia pride interior 02.JPG|Binneruim

## Verwysings
Breedte

duimnael|300px|regs|Die lengte en breedte van 'n reghoek

Die **breedte** van 'n voorwerp is die afstand tussen die twee verste kantsye van die voorwerp, reghoekig met die lengte gemeet. By 'n motorvoertuig, is dit bv. die afstand tussen die bakwerk aan die linkerkant en die regterkant. Dit is gewoonlik kleiner as die lengte, wat van voor na agter van die voorwerp gemeet word.

Die breedte van 'n voorwerp is 'n belangrike maat om te bepaal of die voorwerp binne iets anders sal inpas, bv. 'n kar in 'n motorhuis, of 'n vragmotor deur 'n hek. Die breedte van treine en lokomotiewe is ook belangrik; dit bepaal of hulle op 'n sekere spoorbreedte sal kan funksioneer, en of hulle vrylik by stasies se peronne, asook ander treine, sal kan verbybeweeg.

## Sien ook 
* Lengte
* Hoogte
Hertog van Devonshire

duimnael|Wapen van die hertog van Devonshire
duimnael|William Cavendish, 4de hertog van Devonshire

Die **Hertog van Devonshire** is 'n titel in die adelstand van Engeland, wat deur lede van die Cavendish-familie gehou word. Hierdie tak van die Cavendish-familie is sedert die 16de eeu een van die rykste en mees invloedryke adellike families in Engeland. Die Hertog van Devonshire woon op die familielandgoed, Chatsworth House, in Derbyshire.

## Hertog van Devonshire (1694) 
* William Cavendish, 1ste hertog van Devonshire (1694–1707)
* William Cavendish, 2de hertog van Devonshire (1707–1729)
* William Cavendish, 3de hertog van Devonshire (1729–1755)
* William Cavendish, 4de hertog van Devonshire (1755–1764)
* William Cavendish, 5de hertog van Devonshire (1764–1811)
* William Cavendish, 6de hertog van Devonshire (1811–1858)
* William Cavendish, 7de hertog van Devonshire (1858–1891)
* Spencer Cavendish, 8ste hertog van Devonshire (1891–1908)
* Victor Cavendish, 9de hertog van Devonshire (1908–1938)
* Edward Cavendish, 10de hertog van Devonshire (1938–1950)
* Andrew Cavendish, 11de hertog van Devonshire (1950–2004)
* Peregrine Cavendish, 12de hertog van Devonshire (2004-)
Faenza

**Faenza** is 'n dorp in die noorde van Italië, in die Provinsie Ravenna, en lê ongeveer 50&nbsp;km suid-oos van Bologna. In 2012 tel die bevolking ongeveer 58&nbsp;204.
Alfonsine

**Alfonsine** is 'n munisipaliteit in die noorde van Italië, in die Provinsie Ravenna. In 2011 tel die bevolking ongeveer 11&nbsp;739 mense. Die munisipaliteit het 'n oppervlakte van 106,8&nbsp;km2 en die bevolkingsdigtheid is 111 inwoners per km2.

## Demografie 
Alfonsine het ongeveer 5&nbsp;021 huishoudings. Die aantal inwoners het volgens syfers van ISTAT se tienjaarlikse volkstelling in die periode 1991–2001 met 3,5% gedaal.

## Eksterne skakels 
* Alfonsine
*
Bagnara di Romagna

**Bagnara di Romagna** is 'n klein dorpie in die noorde van Italië, in die provinsie Ravenna. In 2014 tel die bevolking ongeveer 2&nbsp;423 mense.
Castel Bolognese

**Castel Bolognese** is 'n dorpie en *comune* in die noorde van Italië, in die Provinsie Ravenna, omtrent 40&nbsp;km suidoos van Bologna en 35&nbsp;km suidwes van Ravenna. In 2011 tel die bevolking ongeveer 9&nbsp;025 mense.

## Sien ook 
*Castel Bolognese-treinramp
Casola Valsenio

**Casola Valsenio** is 'n dorp en munisipaliteit in die noorde van Italië, in die Provinsie Ravenna, omtrent 60&nbsp;km suidoos van Bologna en 60&nbsp;km suidwes van Ravenna. In 2011 tel die bevolking ongeveer 2&nbsp;764 mense.

Dit lê in die berge, en die belangrikste besienswaardighede is:
**Vena del Gesso Romagnola* ("Romagna's Chalk Seam"), Apennineberge.
**Villa il Cardello* 
*Watch Tower
**Chiesa di Sopra*
*Monte Battaglia
*Abdy van Valsenio
Cervia

**Cervia** is 'n kusdorp en *comune* in die noorde van Italië, in die Provinsie Ravenna. In 2011 tel die bevolking ongeveer 28&nbsp;262.

In die moderne era is **Cervia** 'n kusoord op die Adriatiese Riviera danksy sy 10-kilometerlange kuslyn met sandstrande.
Tivoli

**Tivoli** (antieke naam: **Tibur**), is 'n nedersetting in die Lazio-streek van Sentraal-Italië, omtrent 30&nbsp;km oos-noordoos van Rome, by die oog van die Anienerivier waar dit ontspring in die Sabyne-bergreeks. Tivoli, wat deel uitmaak van die Metropolitane Stad Rome, het 'n bevolking van 56&nbsp;533 (soos op 31 Desember 2015) en dien as setel van die gelyknamige Rooms-Katolieke bisdom. Reeds in antieke tye was Tivoli 'n gewilde somervakansieoord vir welgesteldes wat die kwaai somerhitte van Rome ontvlug het. Tivoli het sindsdien 'n sinoniem geword vir 'n verskeidenheid ontspanningsgeriewe soos pretparke, tuine, sportstadions en teaters. 
duimnael|links|Die Villa d'Este en sy tuin
Die lang lys van bekende persoonlikhede, wat somervilla's in Tivoli en sy omgewing vir hulself laat bou het, sluit die Romeinse digters Catullus en Horatius; twee van Gaius Julius Caesar se moordenaars, Brutus en Cassius; en die keisers Hadrianus en Trajanus in. Tivoli se hoofaantreklikhede was sy skoon lug en sy ligging teen die hellings van die Tiburtini-heuwels, asook twee waterliggame waaraan genesende krag toegeskryf is - die plaaslike swaelbaddens en die Aniene-waterval. By die laasgenoemde is keiser Augustus volgens oorlewering genees van sy slaaploosheid.

Keiser Hadrianus, 'n groot bewonderaar van Griekse kultuur en die kunste asook 'n ervare reisiger, het vir homself 'n villa (Italiaans: *Villa Adriana*) net buite Tivoli laat bou wat vreemde kulturele invloede weerspieël. Sy tuin word as die mees volmaakte Romeinse voorbeeld van 'n Alexandrynse tuin beskou wat as heilige landskap ontwerp is en tegelykertyd as herinnering aan die vreemde geweste sou dien wat hy besoek het. Later, in die Renaissance-tydperk, het die eienaars van die Villa d'Este, tans die belangrikste toeristetrekpleister in Tivoli, die luukse leefstyl van antieke Romeine laat herleef. Die naamgewer, kardinaal d'Este, het Hadrianus se villa geplunder om boumateriaal vir sy eie paleis te verkry.

## Ekonomie 
Tivoli staan bekend vir sy steengroewe waar travertyn ontgin word, 'n poreuse wit kalsiumkarbonaatklip wat maklik bewerk kan word. Dit het as boumateriaal vir die meeste van Rome se argitektoniese monumente gedien en is ook vir Los Angeles se befaamde Getty Center gebruik.

## Verwysings
Amatriciana-sous

220px
**Amatriciana-sous**

'**n Pastasous in die Italiaanse kookkuns**

----

**Hoofbestanddele**

200px
Guanciale (gepekelde varkwang) of ander varkspek
----
Pecorino-kaas
----
Tamaties
----
Olyfolie
----
Chili-rissies (na smaak)
----
'n Paar druppels witwyn (na smaak)
----
Sout en peper (na smaak)

**Amatriciana-sous** (Italiaanse uitspraak: [amatriˈtʃaːna]) is 'n tradisionele Italiaanse pastasous wat van *guanciale* (gepekelde varkwang), pecorino-kaas, tamaties, chili-rissies (*peperoncini*) en olyfolie as hoofbestanddele berei word. Die sous, wat sy oorsprong in Amatrice, 'n nedersetting in die bergagtige provinsie Rieti in die Lazio-streek het, is tans een van die bekendste pastasouse in die Italiaanse en Romeinse kookkuns. In Italië word die sous amptelik erken as Lazio se *Prodotto agroalimentare tradizionale*.

Die sous is een van die hoofbestanddele van pastageregte soos ''spaghetti all'amatriciana'' of .
Josh Strauss

**Josh Strauss** (gebore 23 Oktober 1986 in Bellville, Suid-Afrika) is 'n Suid-Afrikaanse rugbyspeler. Hy speel gewoonlik flank of agsteman. Hy was kaptein van die Lions in Superrugby asook tydens die Curriebeker. Strauss het voorheen ook vir die Boland en die Maties gespeel.

Op 11 September 2012 is aangekondig dat Strauss 'n drie-jaar kontrak met die Glasgow Warriors geteken het. Hy het in September 2015 in aanmerking gekom om vir die Skotse nasionale rugbyspan gekies te word. Hy is ook ingesluit by Skotland se groep vir die Rugbywêreldbeker 2015.

## Verwysings 
## Eksterne skakels 
* SA rugby profiel
* Lions profiel 
* itsrugby.co.uk profiel
Matrysgietwerk

[duimnael|'n [Vergasser wat met **matrysgietwerk** geproduseer is.]]

**Matrysgietwerk** is 'n gietwerkproses vir die vervaardiging van metaalonderdele deur gesmolte metaal onder hoë druk in herbruikbare staal gietvorms in te forseer. Hierdie gietvorms, wat as **matryse** bekend staan, kan ontwerp word om komplekse vorms met 'n hoë graad van akkuraatheid te produseer. Gietstukke kan skerp gedefinieer wees, met gladde oppervlaktes of ingewikkelde teksture. Die duursaamheid van matryse laat mens toe om die proses herhaaldelik met dieselfde matrys uit te voer. Die groot aanvanklike kapitale uitleg as gevolg van die duur gietvorms veroorsaak dat matrysgietwerk prosesse beperk is tot hoë volume produksie om dit ekonomies haalbaar te maak.

## Geskiedenis 
Die eerste voorbeelde van gietwerk deur van hoëdrukinspuiting gebruik te maak – in teenstelling met *normale* gietwerk wat deur swaartekrag invloei – het in die middel-1800's plaasgevind. Die eerste patentreg vir matrysgietwerk is in 1849 uitgereik vir 'n  masjien wat gebruik is vir die giet van letters vir tikmasjiene. Aanvanklik is die proses slegs vir hierdie doel gebruik, hierdie fase het ongeveer 20 jaar geduur. Nader aan die einde van die eeu het matrysgietwerk meer aandag geniet en is ander voorwerpe op hierdie wyse begin vervaardig. Teen 1892 was daar al kommersiële toepassings van die proses, soos die produksie van onderdele vir grammofone en kasregisters. Die massaproduksie van onderdele het in die vroeë 1900's begin.

[duimnael|Vereenvoudigde [skematiese voorstelling van die matrysgietwerk:
1) Matrys of *gietvorm* (segment)
2) Skietkamer (uitlaat)
3) Oordragbuis (inlaat)
4) Druksilinder (met swart dompelaar)
5) Gesmolte metaal
6) Smeltoond (uitwendig verhit) ]]

## Kyk ook
* Prototipe

## Verwysings
Ravenna (provinsie)

Die **Provinsie Ravenna** (Italiaans: *Provincia di Ravenna*) is 'n provinsie in die Emilia-Romagna-streek van Italië. Die hoofstad is die stad Ravenna.

Dit het 'n oppervlakte van 1858 vierkante kilometer (717 vierkante myl) en 'n totale bevolking van ongeveer 400&nbsp;000. Daar is 15 comuni (enkelvoud: comune) in die Provinsie Ravenna.

Teen 2014 was die bevolking soos volg:

## Eksterne skakels 
* Provinsie Ravenna se webwerf
Russi

**Russi** is 'n dorpie in die noorde van Italië, in die Provinsie Ravenna, ongeveer 60&nbsp;km oos van Bologna en 14&nbsp;km suidwes van Ravenna. In 2011 was die bevolking ongeveer 11&nbsp;446.
Fusignano

**Fusignano** is 'n dorpie en *comune* in die noorde van Italië, in die Provinsie Ravenna. Dit is langs die Senio-rivier geleë. 

In 2011 was die bevolking ongeveer 8&nbsp;408.
Lugo, Emilia-Romagna

**Lugo** is 'n dorp en *comune* in die noorde van Italië, in die Provinsie Ravenna. In 2014 was die dorp se bevolking ongeveer 32&nbsp;500.
Kettingrat

duimnael|'n **Kettingrat** met 'n ketting rondom
duimnael|'n Versameling kettingratte vir montering op 'n resiesfiets.
'n **Kettingrat** is n meganiese komponent wat in verskeie toepassings vir roterende kragoordrag gebruik word. Dit bestaan uit 'n wiel met tande reg rondom waaroor 'n ketting skakel, om sodoende sonder om te gly, kragoordrag aan 'n volgende kettingrat voorsien. 'n Kettingrat word gewoonlik op 'n as vasgemaak met 'n splitpen wat in 'n speigleuf op beide die kettingrat en as pas.

## Belangrikheid van geen glip 
By sekere meganiese toestelle is "glip" of glyery op kragoordragmeganismes 'n groot probleem, want as die hoekverplasing van die twee aste uit fase is kan dit skade aan die masjien veroorsaak. 'n Goeie voorbeeld hiervan is 'n binnebrandenjin. Wanneer die suier opkom moet die kleppe toe wees, anders sal die suier die kleppe raakslaan, wat wanrigting op die suier kan veroorsaak en dan die enjin as 'n geheel buite werking kan laat. Om hierdie rede word 'n ketting en kettingrat dikwels gebruik vir die tydhou van enjins se kleppe met behulp van 'n nokas.
Bill Nighy

**William Francis "Bill" Nighy** (uitgespreek /naɪ/; gebore op 12 Desember 1949) is 'n Engelse akteur. Voor sy eerste filmrol in 1981 het hy in teater en televisie gewerk. Sy eerste film waarin hy naam gemaak het was ''The Men's Room* in 1991. Hierin het hy die rol van die vrouejagter, Professor Mark Carleton, vertolk. Laasgenoemde se buite-egtelike verhoudings het hom "lewenskrag" gegee.

Nighy is geken vir sy vertoning in *Love Actually*. Ander merkbare rolle wat hy in die film-bedryf vertolk het sluit in sy rol van Davy Jones in *Pirates of the Caribbean: Dead Man's Chest* en *Pirates of the Caribbean: At World's End*, asook Viktor in die *Underworld*-filmreeks.

## Filmrolle (seleksie) 
* 2001: *Blow Dry* – Ray (Raymond) Robertson
* 2003: *Love Actually* – Billy Mack
* 2003: *Underworld* – Viktor
* 2004: *Shaun of the Dead* – Philip
* 2005: *The Hitchhiker's Guide to the Galaxy* – Slartibartfast
* 2006: *Gideon's Daughter* – Gideon Warner
* 2006: *Stormbreaker* – Mr. Alan Blunt
* 2006: *Pirates of the Caribbean: Dead Man's Chest* – Davy Jones
* 2006: *Notes on a Scandal* – Richard Hart
* 2006: *Underworld: Evolution* – Viktor
* 2007: *Pirates of the Caribbean: At World's End* – Davy Jones
* 2007: *Hot Fuzz* – Inspector Kenneth
* 2008: *Valkyrie* – Generaal Friedrich Olbricht
* 2009: *Underworld: Rise of the Lycans* – Viktor
* 2009: *The Boat That Rocked* – Quentin
* 2010: *Harry Potter and the Deathly Hallows part I* – Minister Rufus Schobbejak
* 2010: *De Kronieken van Narnia: De reis van het drakenschip*
* 2010: *Wild Target* – Viktor Maynard
* 2011: *Rango* – Ratelslang Jake (stem)
* 2011: *Chalet Girl* – Richard
* 2011: *Page Eight* – Johnny Worricker
* 2011: *Arthur Christmas* – Grandsanta (stem)
* 2012: *The Best Exotic Marigold Hotel* – Douglas
* 2012: *Underworld: Awaking* – Viktor
* 2012: *Wrath of the Titans* – Hephaistos
* 2012: *Total Recall*, 2012 – Matthias
* 2013: *Jack the Giant Slayer* – Generaal Fallon
* 2013: *The World's End* – "The Network" (stem)
* 2014: *Pride* – Cliff
* 2014: *I, Frankenstein* – Charles Wessex / Naberius
* 2015: *The Second Best Exotic Marigold Hotel'' – Douglas Ainslie

## Verwysings 
## Eksterne skakels 
*
Kragoordrag

Die begrip **Kragoordrag** beskryf die tegniese moontlikheid om energie oor te dra, as 'n meganiese krag of draaimoment binne 'n tegniese stelsel, masjien of tussen verskillende komponente, of as elektriese energie. Meganiese kragoordrag in 'n masjien geskied met ratkaste en dryfaste, elektriese kragoordrag geskied deur geleiers en, by elektrisiteitsvoorsieners, deur transmissie netwerke.

## Statiese kragoordrag 
Die statiese kragoordrag het ten doel om 'n gebalanseerde toestand ('n fisiese ewewig) in 'n module of ander tegniese stelsel te bewerkstellig.
Daarvolgens behoort die resulterende krag basies nul wees. Dus word die krag of moment, van 'n komponent opgeneemen en met hulp van die verbindungstegniek verder gevoer.

## Dynamiese kragoordrag 
Met dinamiese kragoordrag (ook bekend as **kragtransmissie**), in die sin van fisiese dinamika, word 'n afstand oorbrug en indien nodig word ook die rigting van die fisiese krag of moment verander. Verder bestaan gewoonlik ook die vermoë om die krag te reguleer of te stuur.

## Sien ook 
* Kraggeleiding
Telugu Wikipedia

Die **Telugu Wikipedia** is op 10 Desember 2003 gestig en het tans ongeveer  artikels. Telugu is een van die amptelike tale van Indië naas Engels en Hindi en van die Indiese deelstaat Andhrapradesj.
Jean Lesage

**Jean Lesage** ([ʒɑ̃ ləsaʒ]; * 10 Junie 1912 in Montreal, Quebec; † 12 Desember 1980 in Sillery naby Quebecstad) was 'n Kanadese advokaat, liberale politikus en hervormer in die Franssprekende provinsie Quebec. Vanaf 22 Junie 1960 tot 16 Junie 1966 het hy as die 19de premier van dié provinsie gedien.

Naas Georges-Émile Lapalme, René Lévesque en ander persoonlikhede word na Jean Lesage dikwels verwys as die "Vader van die Stille Rewolusie", 'n tydperk van modernisering in Quebec wat met ingrypende politieke en maatskaplike veranderinge gepaard gegaan het.

## Verwysings 
## Eksterne skakels
Inkammende rotors

duimnael|regs|250px|'n Helikopter met inkammende rotors
duimnael|'n Afbeelding van inkammende rotors, wat die invalshoek tussen die rotors aandui.
**Inkammende rotors** op 'n helikopter is 'n stel van twee rotors wat in teenoorgestelde rigtings draai (kontra-roterend). Elkeen van die rotors is met 'n effense hoek na die ander op 'n toring gemonteer, sodat die blaaie mekaar kruis sonder om aan mekaar te raak. Die feit dat die rotors nie 100% vertikaal is nie, verminder die doeltreffendheid van die rotors. Die voordeel van die metode is dat die helikopter sonder 'n rotor op die stertvin kan funksioneer, wat krag bespaar.

## Bronne 
* Patent vir 'n helikopter met inkammende rotors

## Eksterne skakels
Trippelterapie

**Trippelterapie** is 'n term wat gebruik word vir enige medikasie wat drie aktiewe bestanddele bevat.

Hierdie woord is aanvullend tot die terme monoterapie, dubbelterapie en viervoudige terapie in die huidige gebruik, almal voorbeelde van kombinasieterapie. Trippelterapie word in 'n mediese omgewing ingestel wanneer mono- of dubbelterapie blyk te faal, en die byvoeging van 'n derde aktiewe bestanddeel noodsaaklik word.

Daar is ook sprake van antihipertensiewe kombinasieterapie teen hoë bloeddruk en angina (borskaspyn). Die term word egter die algemeenste gebruik, buite spesialissirkels, vir die behandeling van infeksie deur die menslike immuniteitsgebreksvirus (MIV), en, meer onlangs, hepatitis C-virus (HCV).

## Sien ook 
* Efavirens/emtrisitabien/tenofovir
The Blind Assassin

***The Blind Assassin*** is 'n roman van die Kanadese skrywer Margaret Atwood wat in 2000 met die Booker-prys bekroon is. Die intrige van hierdie roman het te doen met 'n twintigste-eeuse familiesaga. Dit kan as historiese fiksie geklassifiseer word, maar bevat ook opmerklike Gotiese en wetenskapsfiksie-elemente. Die struktuur werk soos 'n matroesjka-pop omdat daar 'n roman binne 'n roman binne die werklike roman versteek is.
Granby, Quebec

**Granby** is 'n nedersetting in die suidweste van die Franssprekende Kanadese provinsie Quebec. Die Kanadese sensus van 2011 het sy bevolking as 63&nbsp;433 bepaal, terwyl dit in 2014 op 66&nbsp;030 beraam is. Granby, wat 84&nbsp;km suidoos van Montreal en sowat 48&nbsp;km van die Amerikaanse grens af aan die Yamaska Nord-rivier geleë is, is die administratiewe setel van die La Haute-Yamaska-streeksdistrik (*Municipalité régionale de comté de la Haute-Yamaska*).

Volgens sy inwonertal is Granby die vierde grootste nedersetting in die Montérégie-streek na Longueuil, Saint-Jean-sur-Richelieu en Brossard. Dit is vernoem na John Manners, markies van Granby, 'n Engelse dorp in die graafskap Nottinghamshire. Die vroegste bewoners in die gebied was Britse setlaars en Lojaliste, maar vandag is Granby se bevolking merendeels Franssprekend.

Granby was nog tot in die 1940's die middelpunt van 'n landbougebied, maar het sedertdien tot 'n belangrike nywerheidstad in Quebec se *Eastern Townships (Estrie)* ontwikkel.

## Verwysings
Sassuolo

**Sassuolo** is 'n stad en industriële sentrum in die streek Emilia-Romagna, in die noorde van Italië. 

Die stad lê aan die Secchiarivier sowat 17 kilometer (11 myl) suidwes van Modena. Die dorp het 'n bevolking van 179&nbsp;087 in 2009 gehad en het 'n oppervlakte van 30.56&nbsp;km².

## Ekonomie 
Die industriële groei van Sassuolo het reeds in die 1950s begin. Tans is die stad die sentrum van die Italiaanse teëlbedryf en een van die belangrikste in die wêreld. Tagtig persent van alle Italiaanse keramiekteëls word hier geproduseer, met meer as 300 keramiekfabrieke in die distrik Sassuolo (as Marazzi Groep, Refin en Marca Corona).

## Eksterne skakels
Carpi, Emilia-Romagna

**Carpi** (Italiaans: *Città di Carpi*) is 'n dorp en *comune* in die streek Emilia-Romagna, in die noorde van Italië. Die dorp het in 2014 'n bevolking van ongeveer 70&nbsp;393 gehad en het 'n oppervlakte van 131.54&nbsp;km².
 
Dit is 'n besige sentrum vir industriële en handwerk-aktiwiteite en vir kulturele en kommersiële handel.

## Eksterne skakels
Formigine

**Formigine** is 'n dorp en *comune* in die streek Emilia-Romagna, in die noorde van Italië. 

Die dorp het 'n bevolking van 31&nbsp;643 in 2007 gehad en het 'n oppervlakte van 47&nbsp;km².

## Geskiedenis 
Formigine het onstaan uit die grondlegging van sy kasteel in 1201 deur die gemeensakp van Modena, as 'n verdediging teen Bologna, sy tradisionele vyand. In 1395 het Niccolò III d'Este dit aan Marco Pio, heer van Carpi, afgestaan.

## Belangrikste toerisme-aantreklikhede 
*Middeleeuse kasteel (dertiende eeu) in die sentrum.
*Villa Gandini, in die "Park van Verset" Via San Antonio (huisves tans die openbare biblioteek)
*Hermit Enrico se huis (tans 'n museum)
*San Bartolomeo Kerk in die sentrum oorkant die Kasteel.

## Eksterne skakels
Castelfranco Emilia

**Castelfranco Emilia** is 'n dorp en *comune* in die provinsie van Modena, streek Emilia-Romagna. Die dorp lê omtrent 25&nbsp;km noordwes van Bologna in die noorde van Italië.

Die dorp het 'n bevolking van 30&nbsp;933 in 2007 gehad en het 'n oppervlakte van 101.31&nbsp;km².

## Eksterne skakels
Mirandola

**Mirandola** is 'n dorp en *comune* in die streek Emilia-Romagna, in die noorde van Italië. In 2008 het dit 'n bevolking van 22&nbsp;068 gehad, en 'n oppervlak van 137&nbsp;km2.

## Eksterne skakels